উত্তর অয়নান্ত

সূর্যের উত্তরায়ণকালে মহাবিষুবের পর কর্কটক্রান্তি রেখায় (২৩.৫° উত্তর অক্ষাংশ) সূর্যের আগমণ তথা অবস্থানকে উত্তর অয়নান্ত বলা হয়। গ্রেগরিয়ান বর্ষপঞ্জি অনুসারে প্রতি বছর জুন মাসের ২০ হতে ২২ তারিখের মধ্যে এটি সংঘটিত হয় বলে একে জুন অয়নান্তও বলা হয়। এই দিন থেকে সূর্যের উত্তরায়ণের শেষ এবং দক্ষিণায়নের শুরু।

মহাবিষুব সংঘটনান্তে সূর্য নিরক্ষরেখা অতিক্রম করার পর, পৃথিবী যতই তার কক্ষপথে অগ্রসর হয় ততই পৃথিবীর উত্তর গোলার্ধ সূর্যের দিকে ঝুঁকতে থাকে এবং দক্ষিণ গোলার্ধ সূর্য থেকে দূরবর্তী হতে থাকে। এর ফলে উত্তর গোলার্ধে দিনের দৈর্ঘ্য ক্রমশ বৃদ্ধি পায় এবং রাতের দৈর্ঘ্য ক্রমশ হ্রাস পেতে থাকে। অপরদিকে দক্ষিণ গোলার্ধে এর ঠিক বিপরীত অবস্থা চলতে থাকে। এইভাবে উত্তর গোলার্ধ সূর্যের নিকটবর্তী হওয়ার দরুণ ২০ হতে ২২ জুনের মধ্যে কোন এক সময় তা সূর্যের সর্বাধিক নিকটবর্তী হয়। ফলে ঐ দিন সূর্য কর্কটক্রান্তি রেখার উপরে লম্বভাবে কিরণ দেয় এবং উত্তর গোলার্ধের সর্বাধিক অংশ আলোকিত হয়। এ দিন উত্তর গোলার্ধে বৃহত্তম দিন ও ক্ষুদ্রতম রাত্রি সংঘটিত হয় (দিন: ১৪ ঘণ্টা দিন ও রাত্রি: ১০ ঘণ্টা) এবং একই সময়ে দক্ষিণ গোলার্ধে হয় এর ঠিক বিপরীত। এই সময়ে সূর্য উত্তরায়নের শেষ সীমায় পৌছায় বলে এই দিনকে উত্তর অয়নান্ত দিবস বলে।ভূগোল ও পরিবেশ পরিচিতি, ডঃ কাজী আব্দুর রউফ, (২০১২-১৩), ৩১৯পৃঃ।

উত্তর অয়নান্তের সময় উত্তর গোলার্ধে গ্রীষ্মকাল এবং একই সময়ে দক্ষিণ গোলার্ধে শীতকাল বিরাজ করে। একারণে উত্তর গোলার্ধে একে গ্রীষ্ম সংক্রান্তি কিন্তু দক্ষিণ গোলার্ধে শীত সংক্রান্তি হিসেবে ধরা হয়।

 সংঘটনের সময় 
সূর্যের উত্তরায়ণকালে যে মুহূর্তে পৃথিবীর উত্তর গোলার্ধ সূর্যের সর্বাধিক নিকটবর্তী হয় তথা সূর্য কর্কটক্রান্তি রেখার উপরে (২৩.৫° উত্তর অক্ষাংশ) লম্বভাবে অবস্থান করে সেটিই কর্কট সংক্রান্তির মুহূর্ত। সৌর বছর ও পঞ্জিকা বছরের মধ্য পার্থক্য থাকায় গ্রেগরিয়ান পঞ্জিকা অনুসারে কোন নির্দিষ্ট দিনে না হয়ে প্রতি বছর জুন মাসের ২০ হতে ২২ তারিখের মধ্যে যে কোন দিনে উত্তর অয়নান্ত সংঘটিত হতে পারে।

নিচে নিকট অতীত এবং ভবিষ্যতে উত্তর অয়নান্ত, দক্ষিণ অয়নান্ত, মহাবিষুব ও জলবিষুবের আন্তর্জাতিক তারিখ ও সময় উল্লেখ করা হল। বাংলাদেশের প্রমাণ সময় এবং ভারতীয় প্রমাণ সময়ের জন্য তালিকায় প্রদত্ত সময়ের সাথে যথাক্রমে জন্য ৬ ঘণ্টা এবং ৫:৩০ ঘণ্টা (৫ ঘণ্টা ৩০ মিনিট) যোগ করতে হবে। যেমন— বাংলাদেশের প্রমাণ সময় অনুযায়ী ২০১৯ খ্রীস্টাব্দের উত্তর অয়নান্ত জুন মাসের ২১ তারিখের ২১:৫৮ ঘটিকায় এবং ভারতের প্রমাণ সময় অনুযায়ী ২১:২৮ ঘটিকায় সংঘটিত হবে।

আন্তর্জাতিক প্রমাণ সময় অনুযায়ী মহাবিষুব, জলবিষুব, উত্তর অয়নান্ত ও দক্ষিণ অয়নান্তর সময়সূচী: ঘটনাবলীমহাবিষুব উত্তর অয়নান্ত জলবিষুব দক্ষিণ অয়নান্তমাসমার্চজুনসেপ্টেম্বর ডিসেম্বর বছরতারিখসময়তারিখসময়তারিখসময়তারিখসময়২০০০২০০৭:৩৫২১০১:৪৮২২১৭:২৮২১১৩:৩৭২০০১২০১৩:৩১২১০৭:৩৮২২২৩:০৪২১১৯:২২২০০২২০১৯:১৬২১১৩:২৪২৩০৪:৫৫২২০১:১৪২০০৩২১০১:০০২১১৯:১০২৩১০:৪৭২২০৭:০৪২০০৪২০০৬:৪৯২১০০:৫৭২২১৬:৩০২১১২:৪২২০০৫২০১২:৩৩২১০৬:৪৬২২২২:২৩২১১৮:৩৫২০০৬২০১৮:২৬২১১২:২৬২৩০৪:০৪২২০০:২২২০০৭২১০০:০৭২১১৮:০৬২৩০৯:৫১২২০৬:০৮২০০৮২০০৫:৪৮২০২৩:৫৯২২১৫:৪৪২১১২:০৪২০০৯২০১১:৪৪২১০৫:৪৫২২২১:১৯২১১৭:৪৭২০১০২০১৭:৩২২১১১:২৮২৩০৩:০৯২১২৩:৩৮২০১১২০২৩:২১২১১৭:১৬২৩০৯:০৫২২০৫:৩০২০১২২০০৫:১৪২০২৩:০৯২২১৪:৪৯২১১১:১২২০১৩২০১১:০২২১০৫:০৪২২২০:৪৪২১১৭:১১২০১৪২০১৬:৫৭২১১০:৫১২৩০২:২৯২১২৩:০৩২০১৫২০২২:৪৫২১১৬:৩৮২৩০৮:২০২২০৪:৪৮২০১৬২০০৪:৩০২০২২:৩৪২২১৪:২১২১১০:৪৪২০১৭২০১০:২৮২১০৪:২৪২২২০:০২২১১৬:২৮২০১৮২০১৬:১৫২১১০:০৭২৩০১:৫৪২১২২:২৩২০১৯২০২১:৫৮২১১৫:৫৪২৩০৭:৫০২২০৪:১৯২০২০২০০৩:৫০২০২১:৪৪২২১৩:৩১২১১০:০২২০২১২০০৯:৩৭২১০৩:৩২২২১৯:২১২১১৫:৫৯২০২২২০১৫:৩৩২১০৯:১৪২৩০১:০৪২১২১:৪৮২০২৩২০২১:২৪২১১৪:৫৮২৩০৬:৫০২২০৩:২৭২০২৪২০০৩:০৬২০২০:৫১২২১২:৪৪২১০৯:২০২০২৫২০০৯:০১২১০২:৪২২২১৮:১৯২১১৫:০৩

 সৌরবর্ষ 
উত্তর অয়নান্ত ভিত্তিক সৌরবছর উত্তর অয়নান্তের উপর নির্ভরশীল এবং পরপর দুটি উত্তর অয়নান্তের মধ্যবর্তী সময়ই একটি উত্তর অয়নান্ত সৌরবছর।

 তথ্যসূত্র 

বিষয়শ্রেণী:বর্ষপঞ্জি
বিষয়শ্রেণী:জুন উদ্‌যাপন